laion/Wikipedia-Exotic huggingface dataset:
אסטרה ג'יורג'יו

מועדון הכדורגל אסטרה ג'יורג'יו (ברומנית: Asociația Fotbal Club Astra Giurgiu) הוא מועדון כדורגל רומני מהעיר ג'יורג'יו, ששיחקה בליגת העל הרומנית ולאחר עונת 2020/21 ירדה לליגת המשנה. המועדון נוסד בשנת 1921 כ"קלובול ספורטיב אסטרה רומנה" והמשחקיה הביתיים של הקבוצה שוחקו בעיר מוראני. במאי 1945 הוקם המועדון מחדש תחת השם "אסטרה רומנה פלוישט". בסיום עונת 1991/1992 עלה המועדון לראשונה בתולדותיו לליגה השלישית ברומניה. בקיץ 1996 התאחד המועדון עם דנוביאנה בוקרשט ושינה את שמו ל"דנוביאנה פלוישט". לאחר עונה אחת שונה שם המועדון בחזרה ל"אסטרה" והקבוצה שיחקה בליגת המשנה. בסיום עונת 1997/1998 עלה המועדון לראשונה בתולדותיו לליגת העל הרומנית בכדורגל. בשנת 2003 התאחד המועדון עם פטרולול פלוישט, ובשנת 2005 החליט יואן ניקולאיה לייסד את המועדון מחדש בליגה השנייה. בספטמבר 2012 החליט הבעלים יואן ניקולאיה להעביר את משחקייה הביתיים של הקבוצה מפלוישט לג'יורג'יו, לאחר 78 שנים, והמועדון שינה את שמו לאסטרה ג'יורג'יו. ב-2 בספטמבר 2012 ערכה הקבוצה את משחקה האחרון באצטדיון אסטרה, וניצחה 0–1 את דינמו בוקרשט. ב-23 בספטמבר 2012 הקבוצה ערכה את משחקה הראשון באצטדיונה החדש בעיר ג'יורג'יו, אצטדיון מארין אנסטסוביץ', וניצחה 0–4 את גז מדן מדיאס. בסיום עונת 2012/2013 סיימה הקבוצה במקום הרביעי והעפילה לראשונה בתולדותיה למשחקי המוקדמות של הליגה האירופית. אסטרה עברה בשלושת שלבי המוקדמות הראשונים את דומז'אלה הסלובנית, אומוניה ניקוסיה הקפריסאית ואת טרנצ'ין הסלובקית, אך נעצרה בשלב הפלייאוף על ידי מכבי חיפה. בעונת 2013/2014 זכתה לראשונה בתולדותיה בגביע הרומני כאשר ניצחה 4:2 בפנדלים את סטיאווה בוקרשט. באותה שנה זכתה גם בסופרקאפ הרומני כאשר גברה גם הפעם על סטיאווה בוקרשט בפנדלים. בעונת 2015/2016 זכתה לראשונה בתולדותיה באליפות רומניה. בשנת 2016 הקבוצה זכתב בסופרקאפ הרואמני בפעם השנייה. בשנת 2017 תקציב הקבוצה הוקטן באופן משמעותי והרכב הקבוצה השתנה בהתאם. בפברואר 2021 בעל הקבוצה נשפט ל-5 שנות מאסר באשמת הלבנת הון. בעונת 2020/21 הקבוצה ירדה לליגת משנה. באותה שנה היא הפסידה בגמר גביע רומני. אליפויות: (1) 2015/2016 הגביע הרומני: (1) 2013/2014 הסופרקאפ הרומני: (2) 2014, 2016 מדיה וקבצים בנושא אסטרה ג'יורג'יו בוויקישיתוף אתר האינטרנט הרשמי של אסטרה ג'יורג'יו אסטרה ג'יורג'יו, ברשת החברתית פייסבוק פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net
Wubi

Wubi היא תוכנה חופשית של אובונטו הפועלת על חלונות, המתקינה את אובונטו על מחיצה קיימת של חלונות, וזאת בלי צורך ביצירת מחיצה חדשה. Wubi נולדה כמיזם עצמאי, ובגרסאות 7.04 ו-7.10 של אובונטו היא שוחררה, אך עדיין לא באופן רשמי. בגרסה 8.04 שולב הקוד באובונטו, ובגרסת האלפא 5 שלה הוכנסה התוכנה לתקליטור אתחול של אובונטו. בגרסה 13.04 הוסרה התוכנה, ובגרסאות מאוחרות יותר התוכנה קיימת אך יש להוציאה מקובץ הISO על מנת להפעילה. מטרת המיזם היא לאפשר למשתמשי חלונות שאינם מכירים את לינוקס, לנסות את אובונטו מבלי הסיכון לאיבוד נתונים בשל טעויות בחלוקת המחיצות או בפירמוט התקנים, במהלך ההתקנה. בנוסף ניתן להסיר באמצעות התוכנה ללא סיכון את אובונטו מתוך חלונות. התוכנה אינה משתמשת בטכנולוגיה של מכונה וירטואלית, אך יוצרת את ההתקנה במחיצה וירטואלית הידועה בשם דיסק אימג', כמו ש-Topologilinux עושה. אין מדובר בהפצה כשלעצמה אלא רק בתוכנית התקנה להפצת אובונטו. אף על פי ש-Wubi אינה יוצרת מחיצה אמיתית, ניתן באמצעות LVPM שבה, להעביר את כל המערכת אל מחיצה אמיתית וכן להחסן נייד. היתרון בצורת התקנה זו, היא בכך שמשתמשים יכולים לנסות את מערכת ההפעלה בשלמותה, ואף להתקין מנהלי התקנים ללא כל סיכון הכרוך בהתקנה אמיתית. Wubi מוסיף רשומה לתפריט האתחול של חלונות, המאפשרת למשתמש להריץ את לינוקס. אובונטו מותקנת כקובץ בתוך מערכת הקבצים של חלונותובנוסף נוצר קובץ Swap לשימוש אובונטו כתוספת לזיכרון של המכונה המארחת. על ידי אובונטו נראה קובץ ה-Swap כתוספת ב-RAM. מיזם דומה הוא Lubi, המבצע את אותה פעולה של Wubi רק שהמערכת המארחת היא לינוקס ולא חלונות, אך מיזם זה אינו פעיל כבר מ-2007 ועובד רק בגרסה 7.04 של אובונטו. משתמשים יכולים לבחור שולחן עבודה בתוך Wubi. בגלל שסביבת שולחן העבודה זמינה גם כחבילת תוכנה, הדרך העדיפה היא להתקין את שולחן העבודה לאחר התקנת אובונטו. המערכת מאפשרת להחליף שולחן עבודה גם לאחר ההתקנה במסך הכניסה. בהשוואה להתקנה רגילה לWubi יש מספר הגבלות: לא ניתן לבצע מצב שינה וכן מערכת הקבצים פגיעה יותר במצב של אתחול אלים. בנוסף אם התקני האחסון במערכת חלונות, מעוגנים לא בצורה חלקה אובונטו לא יכול לתקן, לעגן מחדש, ולהתאתחל מהתקן ה-NTFS, של חלונות עד שחלונות תעלה באופן מוצלח, תנקה את הדיסק, ואז תכבה באופן תקין. אם חלונות לא יכולה לעלות לאחר שלא הצליחה לתקן את מערכת הקבצים גם אובונטו לא תוכל לעלות. ביצועים הקשורים לגישה לדיסק קשיח גם הם איטיים יותר, בהשוואה למערכת הקבצים ext4 המותקנת כברירת מחדל בהתקנה רגילה. Wubi מבוססת על מיזמי קוד פתוח אחרים, כ-Migration Assistant, ‏Grub4Dos,‏NTFS-3G, ו-Metalink. מגרסה 8.04 של אובונטו, השחרורים של Wubi ו-Lubi נתמכים גם בגרסת i386 ‏, וגם בגרסה x86-64. לפני גרסה 8.04 התמיכה הייתה רק ב-x86. המפתחים הראשיים הם אוגוסטינו רוסו, גזה קובקס, אוליבר מאטוס ו-Ecology2007. הפיתוח העיקרי התבצע בללנצ'פד, והוא מובל על ידי קבוצת לופין ובמיזמים נוספים. Ubiquity מדיה וקבצים בנושא Wubi בוויקישיתוף אתר האינטרנט הרשמי של Wubi אתר האינטרנט הרשמי של Wubi מדריך שימוש בוויקי של אובונטו ראשי תיבות של Windows-based Ubuntu Installer תוכנת התקנה רשמית של אובונטו מבוססת חלונות בנתיב c:\ubuntu\disks\root.disk בנתיב c:\ubuntu\disks\swap.disk hard reboot לדוגמה בקריסה של חלונות, הפסקת חשמל, וכדומה 32-bit‏x86 Lupin Team - הקבוצה האחראית על מתקין הloop המטפל בכל המתרחש לאחר פקודת reboot
בנימין לוי

בנימין בנט לוי (באנגלית: Benjamin Bennett Levy;‏ 22 בפברואר 1845 - 20 ביולי 1921) היה טוראי (לאחר מכן סמל) יהודי בצבא הצפון במלחמת האזרחים האמריקאית. היהודי הראשון שזכה במדליית הכבוד, המדליה הצבאית האמריקאית הגבוהה ביותר. לוי נולד ב-1845 בניו יורק. התגייס לצבא הצפון, יחידת המתנדבים הרגלים הראשונה של ניו יורק, ב-20 באוקטובר 1861, בהיותו בן 16 וחצי בלבד ומונה למתופף צבאי של היחידה. אחיו הצעיר רוברט התגייס גם הוא כעבור זמן קצר, ליחידת הרגלים השביעית של מתנדבי ניו יורק ומונה אף הוא, שם, למתופף צבאי של היחידה. סך הכל שירת לוי ביחידה הראשונה של ניו יורק, כשנתיים, במרוצתם הועלה לדרגת סמל. השתחרר עם פרוק היחידה כולה ב-25 במאי 1863. סמוך לאחר שחרורו, חזר והתנדב לצבא הצפון, ליחידת הרגלים ה-40 של ניו יורק. בקרב המכונה Battle of the Wilderness, הקרב הראשון בין הגנרל יוליסס גרנט לגנרל לי, בתחילת מאי 1864, בסביבות פרדריקסבורג, וירג'יניה, הוא נפצע ובעקבות זאת שוחרר מהצבא סופית. נישא לאוליב א. לוי (1849–1907). נפטר ב-1921 בברוקלין, ניו יורק. ערך מורחב – מדליית הכבוד (ארצות הברית) בין מרץ ליולי 1862 התנהל הקרב הגדול הראשון של הזירה המזרחית של מלחמת האזרחים האמריקאית, מערכת חצי האי, בין כוחות הצפון בפיקודו של הגנרל ג'ורג' מקללן, לכוחות הדרום בפיקודו של הגנרל רוברט אי. לי. הקרב התנהל בסביבות ריצ'מונד וירג'יניה ובסיומו נחל הצפון מפלה קשה. כחלק ממערכה כוללת זו, בין ה-25 ביוני ל-1 ביולי 1862 נוהלו "קרבות שבעת הימים", בין שני הצבאות ובמסגרת ספציפית זו, ב-30 ביוני 1862 אירע הקרב על גלנדייל, וירג'יניה, בעקבותיו קיבל המתופף הצעיר טוראי לוי, בן ה-17 את מדליית הכבוד: תוך כדי קרב קודם נפגע התוף של לוי. הוא לקח את רובהו של אחד הלוחמים שחלה והצטרף לקרב עצמו, כלוחם. נושא הדגל בקרבות אלה היה מטרה מרכזית ליריות האויב. בהמשך הקרב, כשנפל נושא הדגל, הרים לוי את הדגל במקומו והמשיך לנוע עם הדגל תחת אש אויב כבדה ומנע בכך את תפישתו בידי האויב ודמורליזציה של היחידה כולה, תוך סיכון חייו באופן ממשי. באזור קרב גלנדייל הציבה מדינת וירג'יניה שלט זיכרון בו מתואר ומונצח מעשה הגבורה של לוי. את מדליית הכבוד עצמה קיבל לוי רק ב-1 במרץ 1865, כחודש לפני תום המלחמה. יהדות ארצות הברית מדליית הכבוד אוריה לוי פרדריק סלומון מדיה וקבצים בנושא בנימין לוי בוויקישיתוף בנימין לוי, באתר "Find a Grave" (באנגלית) "First Jewish American Cited for the Congressional Medal of Honor", באתר "האגודה האמריקאית היהודית לשימור היסטורי" "American Jewish Legitimacy", באתר Jewish Magazine כיתת יורים בטקס שנערך על קברו ולזכרו של בנימין לוי, 27 במאי 2001 בנימין לוי, במסד הנתונים הקולנועיים IMDb (באנגלית) המצבה על קברם של לוי, אשתו ובתם, באתר Find a Grave רשומות יחידת הרגלים המתנדבים הראשונה של ניו יורק, ויחידות נוספות, כפי שהוגשו לבית המחוקקים של ניו יורק ב-16 בינואר 1899
אורן חן

אורן חן (נולד ב-5 בדצמבר 1971) הוא זמר, מלחין, נגן וכותב ישראלי. אורן חן נולד בשם אורן מחלבני וגדל ביישוב אליכין. כשהיה בן 14 החל להופיע באירועים. את אלבומו הראשון, "ניצחתי ואנצח", הוציא בשנת 1997, בחברת התקליטים של האחים "בן-מוש". בין שירי האלבום בלטו שיר הנושא (לחן: גדעון מלאכי) והחידושים ל"שיר השיכור" של ג'ו עמר ו"ברכנו", שבוצע במקור על ידי שימי תבורי. אבשלום צוברה ונחום עושרי התחלקו בעיבודי השירים. ב-1998 הוציא את אלבומו השני "אורן חן וחברים", שכולו היה ביצועים לשירי זוהר ארגוב. ג'קי אסולין הפיק, עיבד וניגן בבס, ואיתו השתתפו בהקלטות גם יהודה קיסר בגיטרות, רובי בן-שמעון בקלידים, אריס נחום בבוזוקי, ורוני דדון בדרבוקה. באמצע 1999 הוציא את אלבומו השלישי "כוכבים". שירי האלבום עובדו על ידי דני טלבי מלבד הדואט "רגע האמת" (מילים: יוש גרנות, לחן: אבנר גדסי) עם יואב יצחק שהופק על ידי משה דנינו. עוד בלטו באלבום: "זו היא" (מילים: ציון וסופי שרעבי, לחן: יווני), "מי המציא את הכאב" (מילים ולחן: מושיק חסון), "מכור לפלמנקו" (מילים: ארלט ספדיה, לחן: אביחי מליחי) וחידוש ל"זר בעולם", שבוצע במקור על ידי גידי שמור. אלבומו הרביעי, "נותרה רק מנגינה", הוקלט ב-1999 ויצא בתחילת שנת 2000, כלל בתוכו את הלהיט "חתן כלה" (מילים: עוזי חיטמן, לחן: יווני עיבוד: דני טלבי). המפגש הראשון של אורן חן וסטלוס (שמעון מזרחי) היה בשנת 2000 כשהתארח בהופעה שאותה הנחה ירון אילן, שם חברו חן וסטלוס. לאחר ההופעה, השניים החלו לקחת חלק בתוכנית ריח מנטה עם ירון אילן, ששודרה בערוץ 24. במסגרת התוכנית, ביצעו חן וסטלוס את השיר "פני מלאך", כאשר חן שר את חלקו בעברית וסטלוס שר את חלקו ביוונית. הם שרו את השיר בהופעת בכורה מול 600 צופים. התגובות הנלהבות מהביצוע לא איחרו לבוא, וירון אילן החליט להזמין את השניים להשתתף בתוכנית באופן קבוע. השניים היו זמרים קבועים בתוכנית במשך 3 שנים. חן וסטלוס התחילו להקליט תקליטים משותפים בסגנון ים תיכוני-יווני אשר זכו להצלחה גדולה. הם התחילו להקליט את אלבומם הראשון בשנת 2000. האלבום פתח את דרכם המשותפת. לאורך השנים, הם הוציאו עוד 10 אלבומים משותפים, ושחררו מספר להיטים להיטים, ביניהם: "לא עושה לי כלום", "אבינו מלכנו", "הילד שביקשתי" ו"אני מת עלייך". הם זכו להצלחה גדולה בארץ ובחו"ל. לאחר 12 שנים ביחד ולאחר ההחלטה להתחיל בקריירות סולו במקביל, הוציאו את אלבומם המשותף העשירי והאחרון, עליו עבדו 4 שנים וכלל בתוכו את הלהיטים "יאסו כלה" "מפונקת", "עפה על עצמך" ועוד. במסגרת הקריירה המשותפת שלהם, יצאו לשני סיבובי הופעות בארצות הברית, השתתפו בקדם-אירוויזיון 2006 ולקחו חלק בהופעה של התזמורת הפילהרמונית הישראלית. בנוסף, הגישו במשך שישה חודשים תוכנית טברנה יוונית בערוץ 24 בשם "יאסו". לאורך הקריירה שלהם, מכרו מעל ל-1,200,000 עותקים מאלבומיהם [דרוש מקור]. בסוף שנת 2012 החליטו אורן חן וסטלוס ללכת כל אחד לדרכו העצמאית. הסינגל הראשון מהאלבום החמישי של חן, "חצי אצלך חצי אצלי" הוא בלדה אותה כתב בעצמו, לראשונה בקריירה. כיום אורן חן בעל עסקים רבים בתחום המזון. בנוסף, חן שיחק כדורגל בעונה של "נבחרת האמנים" יחד עם דני רופ, קובי אפללו, אקי אבני ועוד אמנים נוספים; הוא הופיע כאמן אורח בתוכנית הסאטירה "מחוץ לחוק", והחל מ-2014 משתתף בתוכנית ״שישי שמח עם ירון אילן״ המשודרת בכל יום שישי בערוץ 24. קריירה בטלוויזיה בשנת 2016 השתתף חן בעונה השנייה של הסדרה "היחידה" המשודרת בהוט. אורן חן, ברשת החברתית פייסבוק אורן חן, באתר Tab4u
גורל (משחק)

גורל הוא משחק תפקידים שנכתב על ידי Fred Hicks ויצא לאור באמצעות חברת Evil Hat games. המשחק נותן דגש על הסיפור ועל העלילה, ונחשב למשחק פשוט יחסית למשחקי תפקידים אחרים. המכניקה הבסיסית של המשחק מבוססת על קוביות "פאדג'", קוביות בעלות שש פאות, שתיים מהם עם הסימן מינוס, שתיים עם פלוס ושתיים ללא סימן כלל. כששחקן מבצע פעולה, הוא מגלגל מספר קוביות השווה לערך שלו בתכונה, במידה שזו פעולה מנוגדת, היריב מגלגל גם מספר קוביות השוות לערך התכונה שלו. במידה שיש לשחקן יותר הצלחות מאשר ליריב, הוא מצליח בפעולה. לכל שחקן יש נקודות גורל - שמאפשרות לשחקן לבצע פעולות מיוחדות, כשהייחוד הוא שהן מאפשרות לשחק לשלוט בסביבה - למשל להוסיף פרט חדש לסצנה, או לגרום ליריב להתנהג באופן מסוים. בנוסף, לכל דמות יש אספקטים - אלו הם למעשה תגיות, שהשחקן יכול לנצל אותן כדי להפעיל נקודת גורל. לדוגמה, אם לשחקן יש אספקט של מדען, הרי כשהוא חוקר דבר-מה הוא יכול להשתמש בנקודת גורל. ניתן גם להמציא אספקטים לדב"שים ולמקומות תוך כדי משחק, באישור המנחה. אם הדמויות מגיעות לבאר אפלולי, אחד השחקנים יכול להכריז שבמקום יש תגית "אפל" ולהשתמש בה כדי לקבל את ההשפעה של נקודת גורל. גורל הוא משחק תפקידים גנרי, כלומר שניתן להשתמש בו בכל עולם מערכה או רקע. לשיטה ספר חוקי בסיס, חוקים מזורזים (שתורגמו לעברית) ומספר עולמות מערכה כגון תיקי דרזדן, Diaspora ,Spirit of the Century ועוד. הדף הרשמי (באנגלית) תרגום החוקים לעברית
סנדוויץ' (פירושונים)

האם התכוונתם ל... מזון: סנדוויץ' – שם נרדף לכריך סנדוויץ' מלפפון – כריך מלפפון אנגלי סנדוויץ' דה מיגה – כריך ארגנטינאי תלת שכבתי סנדוויץ' חמאת בוטנים וריבה – כריך פופולרי בעיקר בצפון אמריקה אך גם באוסטרליה ובבריטניה המכיל חמאת בוטנים וריבה קלאב סנדוויץ' – כריך עם שתי שכבות של מילוי הנתונות בין שלוש חתיכות של קלי סנדוויץ' רובן (Reuben sandwich) – סנדוויץ' המכיל קורנביף, גבינה שווייצרית, רוטב אלף האיים וכרוב כבוש גלידת סנדוויץ' – קינוח המבוסס על גלידה בין שתי עוגיות. שם נרדף לקסטה עוגיות סנדוויץ' – עוגיות שמורכבת משתי עוגיות עגולות וביניהן קרם או ריבה אישים: ג'ון מונטגיו, הרוזן הרביעי מסנדוויץ' (John Montagu, 4th Earl of Sandwich) – הרוזן האנגלי שבעקבות אגדה עליו נקרא הכריך- סנדוויץ' גאוגרפיה: איי ג'ורג'יה הדרומית ואיי סנדוויץ' הדרומיים – שתי קבוצות איים השוכנות בדרום האוקיינוס האטלנטי המהווים כיום טריטוריה בריטית שמעבר לים. השם "סנדוויץ'" ניתן על שמו של ג'ון מונטגיו מסנדוויץ' איי סנדוויץ' – שמם הקודם של איי ההוואי שניתן להם על ידי ג'יימס קוק לכבודו של ג'ון מונטגיו, הרוזן הרביעי מסנדוויץ' סנדוויץ' (אנגליה) – עיר היסטורית במחוז קנט שבאנגליה סנדוויץ' (אונטריו) – שמה הקודם של העיר הקנדית וינדזור אי סנדוויץ' (ונואטו) – שם שנתן ג'יימס קוק לאי אֶפַטֶה (Efate) במדינת האיים ונואטו סנדוויץ' (מסצ'וסטס) – עיירה במסצ'וסטס, ארצות הברית רפואה: אלייזת סנדוויץ' – וריאציה של אלייזה בסיסית אלייזת סנדוויץ'- ביוטינילציה – שיטה דומה לשיטת הסנדוויץ' אך ללא נוגדן שניוני מתמטיקה: כלל הסנדוויץ' – משפט שימושי לחישוב גבולות בחשבון אינפיניטסימלי למת הסנדוויץ' – משפט יסודי הנוגע לעוצמות של קבוצות תעשייה: סנדוויץ' (תעשיית עץ) – שם לא מקצועי לעץ לבוד מוזיקה: סנדוויץ' פועלים – אלבום הסולו של הזמר אורטגה ילד סנדוויץ' (שיר) – שיר שביצע בשנת 1990 הצמד "מוני ובראבא" אחר: ילד סנדוויץ' – בן משפחה אמצעי הנולד לאחר בן בכור, ולפני בן זקונים דור הסנדוויץ' – דור הנמצא בין הטיפול בהוריו המזדקנים לבין האחריות לילדיו קרב סנדוויץ' (1217) "סנדוויץ'" (משוריין) – משוריין ללווי שיירות ממלחמת העצמאות בעל שריון מאולתר הכולל שני לוחות פלדה וביניהם חומר אחר אה"מ סנדוויץ' (1759) כריך (פירושונים)
היינץ קסלר

היינץ קסלר (בגרמנית: Heinz Keßler‏; 26 בינואר 1920 – 2 במאי 2017) היה איש צבא ופוליטיקאי מזרח גרמני. כיהן כרמטכ"ל צבא גרמניה המזרחית בשנים 1967 - 1979 וכשר ההגנה בממשלת מזרח גרמניה בשנים 1985 - 1989. נולד בעיר לאובן שבשלזיה התחתונה (היום נמצאת העיר בתחומי פולין) למשפחת פועלים. הוריו נמנו עם תומכי המפלגה הקומוניסטית. לאחר עליית הנאצים לשלטון סולק היינץ קסלר מבית הספר בשל הדעות הפוליטיות של בני משפחתו. בשנת 1940 גויס לוורמאכט. שירת כמקלען בדיוויזיית חיל הרגלים ה-134. הדיוויזיה השתתפה בפלישה לברית המועצות ב-1941. ב-15 ביולי 1941 ערק קסלר מיחידתו ונכנע לחיילי הצבא האדום. במהלך שהייתו במחנה השבויים בקזחסטן החל לשתף פעולה עם שוביו. יחד עם שבויים גרמנים נוספים ערך שידורי תעמולה בחזית בהם קרא לחיילי הוורמאכט להיכנע. ביולי 1943 היה בין מייסדי הוועד הלאומי למען גרמניה החופשית. עד לסוף המלחמה עבד בתחנת הרדיו של הוועד. בשנת 1945 הצטרף אל שורות המפלגה הקומוניסטית הגרמנית. עם תום המלחמה עבר לשטח הכיבוש הסובייטי בגרמניה. בשנת 1946 מונה ליושב ראש הסניף הברלינאי של תנועת הנוער הגרמני החופשי. בשנת 1948 נבחר למזכיר הכללי של התנועה. בשנת 1950 נבחר לפרלמנט המזרח גרמני. באותה שנה הוא התמנה לראש מטה של המשטרה הלאומית האווירית, יחידה אווירית שהוקמה במסגרת המשטרה הצבאית המזרח גרמנית (היסוד לצבא של מזרח גרמניה). בשנת 1952 מונה קסלר למפקד המשטרה האווירית. בשנת 1955 הוא נשלח ללימודים באקדמיה צבאית של חיל האוויר הסובייטי במוסקבה. בספטמבר 1956, לאחר חזרתו ממוסקבה, התמנה קסלר למפקדו הראשון של לוּפְטשְטְרַייטְקְרֶפְטֶה (חיל האוויר של צבא העם הלאומי). בשנת 1967 הועלה קסלר לדרגת גנרל-אוברסט והתמנה לראש המטה הכללי. בינואר 1971 נפצע קסלר קשה בתאונת דרכים והיה במשך יותר משנה מאושפז בבית החולים, בתקופה זו סגנו, פריץ שטרליץ תיפקד כרמטכ"ל. קסלר לא התאושש לגמרי מפציעתו, לכן ב-1979 עזב את תפקיד הרמטכ"ל והתמנה לתפקיד קצין פוליטי ראשי של הצבא. ב-3 בדצמבר 1985 מת באופן פתאומי היינץ הופמן, מי שהיה שר ההגנה של מזרח גרמניה במשך יותר מ-25 שנים. בעקבות מותו של הופמן מינה אריך הוניקר, מנהיג מזרח גרמניה, את קסלר לתפקיד. בנוסף לכך התקבל קסלר כחבר בפוליטבורו של מפלגת האיחוד הסוציאליסטי של גרמניה. בנובמבר 1989, בעקבות נפילת חומת ברלין, פוטר היינץ קסלר מתפקידו יחד עם שאר שרי ממשלת מזרח גרמניה. לאחר איחוד גרמניה הועמד קסלר לדין באשמת רצח אזרחים מזרח גרמנים, שניסו לברוח למערב. ב-16 בספטמבר 1993 הוא נמצא אשם באופן עקיף במות האזרחים ונידון ל-7.5 שנות מאסר. בשנת 1998, לאחר שריצה 2/3 מתקופת מאסרו הוא שוחרר מהכלא. מדיה וקבצים בנושא היינץ קסלר בוויקישיתוף היינץ קסלר, באתר MusicBrainz (באנגלית) היינץ קסלר, באתר Discogs (באנגלית)
המרגל הישראלי בדמשק

המרגל הישראלי בדמשק או "המרגל הבלתי נתפס" (באנגלית: The Impossible Spy) הוא סרט דרמה אמריקאי שיצא לאקרנים בשנת 1987 ומספר את סיפור שליחתו של אלי כהן הישראלי לצמרת השלטונית הסורית בשנות ה-60. הסרט צולם בישראל ומשתתפים בו שחקנים ישראלים רבים. ערך מורחב – אלי כהן אלי כהן (1924–1965) היה מרגל ישראל שנשלח על ידי המוסד ופעל בסוריה, עד שנלכד בידי כוחות המודיעין הסוריים והוצא להורג. הוא זכור, בישראל ובעולם, כאחד מגדולי המרגלים של ישראל, בכך שחבר לצמרת השלטון הסורי, והעביר מודיעין לישראל בסתר במשך מספר שנים. לוי אשכול, ראש ממשלת ישראל בעת מלחמת ששת הימים, אמר כי "מעשיו של אלי כהן חסכו למדינת ישראל חטיבות רבות של חיילים, והמידע שהביא לפני מלחמת ששת הימים היה מידע שלא יסולא מפז, והביא לניצחון הגדול במלחמת ששת הימים". "המרגל הישראלי בדמשק", במסד הנתונים הקולנועיים IMDb (באנגלית) "המרגל הישראלי בדמשק", באתר AllMovie (באנגלית) "המרגל הישראלי בדמשק", באתר Rotten Tomatoes (באנגלית) "המרגל הישראלי בדמשק", באתר אידיבי "המרגל הישראלי בדמשק", במסד הנתונים הקולנועיים KinoPoisk (ברוסית) אלי כהן סיפור חייו
האגודה הבין-לאומית של לוחמי אש

האגודה הבין-לאומית של לוחמי אש (באנגלית: International Association of Fire Fighters בראשי תיבות IAFF) היא איגוד מקצועי המייצג את הכבאים המקצועיים בארצות הברית ובקנדה. הארגון הוקם בשנת 1918 ומסונף אל "ארגון העבודה האמריקאי" בארצות הברית ואל "קונגרס העבודה הקנדי". בסיסו של הארגון הוא בוושינגטון הבירה בארצות הברית, וחברים בו כ-300,000 חברים ועוד 3,200 נציגים מקומיים בארצות הברית וקנדה. בשנים האחרונות פתח הארגון במגעים עם איגודי כבאות במדינות אנגלו-סקסוניות כגון: בבריטניה, באוסטרליה ובניו זילנד, בתוך כך מקווים בארגון להרחיב את שיתוף הפעולה עם ארצות נוספות כדי לחזק את מעמדו כארגון בין-לאומי. כיום הארגון משמש אחד משירותי החירום הראשיים של צפון-אמריקה ביחד עם חוקים ועם ועדות מומחים העוסקים בתחום ומייעצים גם לגבי טיפול בחומרים מסוכנים. בנוסף עובדים בארגון גם צוותים רפואיים לעזרה ראשונה ופרמדיקים. מדיה וקבצים בנושא האגודה הבין-לאומית של לוחמי אש בוויקישיתוף אתר האינטרנט הרשמי של האגודה הבין-לאומית של לוחמי אש (באנגלית) האגודה הבין-לאומית של לוחמי אש, ברשת החברתית פייסבוק האגודה הבין-לאומית של לוחמי אש, ברשת החברתית אקס (טוויטר) האגודה הבין-לאומית של לוחמי אש, ברשת החברתית אינסטגרם האגודה הבין-לאומית של לוחמי אש, באתר פינטרסט
לוקהיד

האם התכוונתם ל... לוקהיד קורפוריישן – חברה אמריקנית שעסקה בתחומי התעופה והחלל. הוקמה ב-1912 וסיימה את פעילותה ב-1995, עת התמזגה עם חברת מרטין מרייטה לוקהיד מרטין – תאגיד רב לאומי מהמובילים בעולם בתחומי התעופה, הביטחון, והטכנולוגיה. נוצר ב-1995 מהתמזגות החברות לוקהיד קורפוריישן ומרטין מריאטה
ברון (פירושונים)

האם התכוונתם ל... ברון – תואר אצולה ברון – דמות בסדרת הספרים שיר של אש ושל קרח ובעיבודה הטלוויזיוני משחקי הכס אישים ששם משפחתם בָּרוֹן: גבי ברון – עיתונאי ישראלי דבורה בארון – סופרת עברייה חימנה ברון – שחקנית ארגנטינאית סאלו בארון – היסטוריון יהודי-אמריקאי סיימון ברון-כהן – הוא פרופסור לפסיכופתולוגיה סשה ברון כהן – קומיקאי בריטי ענת ברון – משפטנית ישראלית, שופטת בית המשפט העליון אישים ששם משפחתם בְּרוּן: אברהם ברון – חזן פולני יהודי איתי ברון – איש צבא ישראלי בדרגת תא"ל, בנם של ציפורה וגבי ברון אן ברון – יוצרת ומלחינה נורווגית ויגו ברון – מתמטיקאי נורווגי, על שמו קבוע ברון נתן ברון – עיתונאי ומשפטן ישראלי ציפורה ברון – עורכת דין, שופטת ונשיאת ארגון הגג של ארגוני הנכים בישראל אישים ששם משפחתם בְּרוֹן: אלינור ברון – שחקנית תיאטרון, קולנוע וטלוויזיה וסופרת אנגלייה זכר ברון – כנר רוסי יהודי בארון ברן (פירושונים)
וולאס וגרומיט בעולם של המצאות

וולאס וגרומיט בעולם של המצאות (באנגלית: Wallace and Gromit's World of Invention) היא תוכנית מדע באנימציית סטופ-מושן ששודרה בערוץ BBC One והופקה על ידי ארדמן אנימציות. ה-BBC אמר בהצהרה לעיתונות על הסדרה "יהיה אפשר לראות הומוריסטיות רבה של וולאס ואת כל החידושים, גאדג'טים, המצאות בעזרתו של גרומיט. הסדרה נועדה לעורר את כל החדשנות האפשרית ולהביא דור של מדענים צעירים". פיטר סאליס חזר לדבב את וולאס. אשלי ג'נסן דיבב את כתב המדע של וולאס אשר מספר על המצאות שכשלו ונשארו על לוח השרטוט. ג'ון ספרקס דיבב קולות רקע וגם את הארכיונאי. וולאס מגיש תוכנית מדע בעזרתו של הבמאי, תסריטאי, צלם, מלהק, מפיק ועורך גרומיט. בכל פרק וולאס מציג המצאה אחרת, מדבר עם כתב ההמצאות ומחפש המצאות מעניינות מהעבר בעזרת ארכיונאי. הסדרה הוזמנה על ידי ג'יי האנט וג'ו כדור אחראי התוכן של ה-BBC One. על תפאורת הפלסטלינה ודמויות הפלסטלינה היה אחראי ניק פארק ששימש גם כמפיק הסדרה. את הסדרה ביימה מרלין כרוסינאם. את וולאס דיבב פיטר סאליס, את כתב המדע דיבבה אשלי ג'נסן ואת הארכיונאי דיבב ג'ון ספרקס. בכל שבוע שודר פרק אחד. ממציא השבוע בכל שבוע מסביר וולאס על ממציא ועל המצאותיו. לא יצא מלוח השרטוט כתב המדע של התוכנית מסקר המצאה משונה שנשארה על לוח השרטוט. משהוא משונה וולאס נותן הצצה לדברים משונים. ספירה לאחור מכונה שמוציאה ממנה המצאה מיוחדת לקראת סוף הפרק. ב-13 בדצמבר יצא DVD המכיל את כל 6 הפרקים בתוספת מאחורי הקלעים, מדריכים ליצירת דמויות הפלסטלינה והכנת המצאות. אתר האינטרנט הרשמי של וולאס וגרומיט בעולם של המצאות (באנגלית) "וולאס וגרומיט בעולם של המצאות", במסד הנתונים הקולנועיים IMDb (באנגלית) "וולאס וגרומיט בעולם של המצאות", במסד הנתונים הקולנועיים KinoPoisk (ברוסית) "וולאס וגרומיט בעולם של המצאות", באתר BBC Online "וולאס וגרומיט בעולם של המצאות", באתר התוכניות של ה-BBC Rushton, Katherine (29 August 2009). "Wallace and Gromit to front science show". Broadcast. Retrieved 29 August 2009. "Wallace & Gromit: World of Invention - Movie Review". Common Sense Media. 2012-03-13. Retrieved 2013-06-10.
גאליס - הכוכבים של יולי

הכוכבים של יולי ספרה של הסופרת סמדר שיר, הספר הוא מסוגת הרפתקאות בני נוער, הספר השני בסדרת ספרי גאליס. מבוסס על סדרת הטלוויזיה "גאליס". הספר מספר על המסע של יולי להשתנות ולהפוך "ליולי אחרת". בשנה שעברה במחנה יולי לא קיבלה את אחותה החורגת רונה, והתייחסה אליה בזלזול. בנוסף לכך יולי פגעה בדורי בן הזוג לשעבר שלה כשהשתמשה בו לצורכי פרסום בעצתה של חברה הטובה שרון. יולי קיבלה המון "על הראש" דחו אותה מהמון פרויקטים ומבחינה חברתית אף אחד לא התקרב אליה. יולי גם עזרה לאויב של חניכי גאליס סיימון אבל אחר כך עזרה לחניכים והתוודתה והתנצלה בפני החניכים ובעיקר בפני רונה ודורי. יולי כעת מנסה לשנות את תדמיתה ובעזרת דורי, רונה, שרון, נינה, אבא של רונה ואמא שלה עופרה היא משתנה. יולי לא ידעה איך להשתנות היא חשבה לגזור את שיערה אך זה לא עזר להשתנות שלה בעקבות שיחה עם נינה יולי פתחה בלוג ברשת הנקרא "סערת רגשות" בו היא מייעצת לנערים ונערות שזקוקים לעזרה בכל רחבי הארץ. רונה מייעצת לה שבשביל יזרמו לבלוג שאלות היא צריכה לעשות תחרות ושהייה נער או נערה ברות המזל אשר תזכה בפרס ויולי מקשיבה לעצת רונה והפרס שיולי בחרה הוא סוף שבוע במחנה "גאליס". בעקבות הפנייה של יולי לקוראים המון נערים ונערות פנו אליה לעזרה ו"סערת רגשות" זכה להמון פופולריות ברשת, אך משהו היה חסר ליולי אבל היה לה משהו חסר בלב, אמא שלה כבר לא תמיד משוחחת איתה ולא דואגת לה כמו פעם. יולי סער (שירן סנדל) - מנהלת את בלוג "סערת רגשות" אשר עוזרים לנערים ונערות במצוקה. בת זוגו של ליעם. היא משנה את האישיות שלה בעזרתו ומתייחסת לרונה יותר טוב והן נהפכות לחברות הכי טובות. רונה דיין (מור פולנוהר) - אחותה החורגת של יולי, בת זוגו של דורי. עוזרת ליולי בבנית הבלוג. כאשר היא בלונדון משוחחת עם יולי ועם שאר בני המשפחה באמצעות "סקייפ". בספר מרמזים על בואה של רונה לארץ ישראל ולחזרתה למחנה גאליס. דוד דיין - אביה הביולוגי של רונה. איש חם ואוהב את משפחתו בן זוגה של עופרה. ועוזר ליולי בבלוג כאשר מתחזה לנערים בשביל לשמח את יולי בקידום הבלוג. עופרה סער-דיין - אמה הביולוגית של יולי, בת זוגו של דוד. אשת עסקים אשר לא מתפנה לבתה יולי ומזניחה אותה. בספר היא גם משתנה ועוזרת ליולי בבלוג. בת זוגו של דוד. שרון (תמר עמית יוסף) - חברתה הטובה של יולי. וידידה טובה של רונה. דורי אהרוני (דניאל גד) - האקס של יולי ובן זוגה של רונה. לדורי יש שתי אחיות דנה ועלמה והיה לדורי אח בשם יואב. עדי (מאיה קורן) - בת זוגו של הוגו. הוגו (נוה צור) - בן זוגה של עדי, עוזר ליולי בקידום הבלוג. יולי מספרת לו דברים אישיים אבל בלי שיולי יודעת מכניס את עדי לשיחה ויולי נפגעת מכך. איילת המייללת - נערה אשר בחרה כינוי על פי הספר שיולי ואמה נהגו לקרוא תמיד לפני השינה. הנערה שהסתתרה בכינוי הזה הייתה אמא של יולי ויולי לא ידעה זאת. ג'ינג'י - נער אשר הוריו תפסו אותו שולח ידיים מתחת לחולצתה של ביתם. מאחורי הכינוי היה זה אבא החורג של יולי. י"ס - נערה עם שם בדוי. שרית - נערה כבדת משקל. רימונה מדימונה - הוריה התגרשו כמו הוריה של יולי ולכן יולי הזדהתה איתה ויכלה לעוזר לה. הכוכבים של יולי ברשת ידיעות ספרים הכוכבים של יולי ברשת צומת ספרים הכוכבים של יולי ברשת סטימצקי.